לאנדרו סימיוני

לאנדרו וילאס בואס סימיוני (בפורטוגזית: Leandro Vilas Boas Simioni; נולד ב-29 בספטמבר 1974) הוא כדורגלן עבר ברזילאי אשר שיחק בעמדת החלוץ. סימיוני החל את הקריירה שלו בפורטוגזה, מהליגות הנמוכות בברזיל ושיחק במדיה במשך שנתיים. בשנת 2006 חתם בנובמברו מהליגות הנמוכות בברזיל, אך בחודש יוני עזב לכדורגל האירופי וחתם בתחילת עונת 1997–1996 בסרקל ברוז' מליגת העל הבלגית. בעונת 1998–1997 חתם סימיוני לעונה בגולדן מליגת העל בהונג קונג, במהלך העונה ביסס סימיוני את מעמדו כשחקן מוביל בליגה. בעונת 1999–1998 חתם סימיוני בסאי קונג ובסיים העונה זכה בתואר מלך השערים של הליגה כשבמאזנו 19 שערי ליגה. בעונת 2000–1999 חתם סימיוני באיי הופ ובסיים העונה זכה בתואר מלך השערים בפעם השנייה ברציפות כאשר בעונה זו כבש 14 שערים. בינואר 2001 עזב את איי הופ וחתם לעונה ביוקוהמה אף. מרינוס מליגת העל היפנית, אך לא התאקלם בקבוצה ועזב אותה בחודש יולי לאחר שלוש הופעות ליגה בלבד בהם לא כבש. בשנת 2002 חתם סימיוני לשנה בבאהיה מליגת העל הברזילאית, אך במהלך העונה עבר לסנטה קרוז מליגת המשנה הברזילאית, וסייע לה לסיים את העונה במקום הרביעי. בשנת 2003 חתם בפאוליסטה מליגת המשנה הברזילאית, אך בחודש יוני עזב לכדורגל האירופי וחתם בתחילת עונת 2004–2003 ברוט-וייס אוברהאוזן מהבונדסליגה השנייה, ושיחק במדיה עד סוף עונת 2005–2004, במהלך כל התקופה ערך 43 הופעות וכבש שישה שערים. במרץ 2007 חתם סימיוני בבנדיירנטה מהליגות הנמוכות בברזיל, והתמודד עמה על אליפות סאו פאולו. בעונת 2007/2008 חתם סימיוני בקבוצת בני סכנין, ב-4 באוגוסט 2007 ערך את הופעתו הבכורה בניצחון 3–0 על מכבי פתח תקווה במסגרת גביע הטוטו. ב-18 באוגוסט ערך את הופעתו הבכורה במסגרת ליגת העל, כשסייע לקבוצתו לנצח 0–1 את מכבי חיפה באצטדיון קריית אליעזר. בחודש אוקטובר לאחר חודשיים בלבד בבני סכנין, חתם סימיוני בהפועל באר שבע עד סוף העונה. ב-12 באוקטובר כבש סימיוני את שערו הבכורה במהלך הופעתו הבכורה במסגרת גביע הטוטו לליגה הלאומית, וסייע לבאר שבע לנצח 0–1 את הפועל עכו באצטדיון העירוני נהריה. ב-20 באוקטובר כבש סימיוני את שערו הראשון במהלך הופעתו הבכורה במסגרת הליגה הלאומית, וסייע לבאר שבע לנצח 2–0 את הפועל ניר רמת השרון באצטדיון וסרמיל. בעונה זו, כבש סימיוני 15 שערים מתוכם 3 בגביע הטוטו. בעונת 2008/2009 חתם סימיוני לעונה נוספת בהפועל באר שבע. ב-3 בפברואר 2009 זכה סימיוני עם באר שבע בגביע הטוטו לליגה הלאומית, לאחר ניצחון 0–1 על מכבי הרצליה באצטדיון וינטר. במהלך העונה סייע לבאר שבע לסיים במקום ה-3 ולעלות לליגת העל. בעונה זו, כבש סימיוני שישה שערים מתוכם שלושה בגביע הטוטו. בחלון העברות של ינואר בעונת 2009/2010 חתם סימיוני במכבי עירוני בת ים עד סיום העונה. ב-25 בינואר 2010 ערך סימיוני את הופעתו הבכורה בניצחון 3–0 על הפועל ראשון לציון באצטדיון העירוני בת ים. ב-23 באפריל סימיוני כבש צמד במדי קבוצתו וסייע לה לנצח 4–3 את סקציה נס ציונה. בעונה זו, כבש סימיוני שלושה שערים במסגרת הליגה וסייע לקבוצתו להעפיל לפלייאוף העליון. ב-4 בנובמבר 2010 חזר סימיוני לברזיל וחתם באוניאו וילה סה מהליגות הנמוכות בברזיל. אך בעקבות חוסר שביעות רצון מהשכר הנמוך שקיבל, ושעות נסיעה שהצטרך לעשות מדי יום, החליט סימיוני לעזוב את המועדון ולפרוש מכדורגל. סימיוני נולד בסאו ברנרדו דו קמפו, מדינת סאו פאולו שבברזיל. בדצמבר 2010 היה סימיוני מעורב בתאונת דרכים בברזיל, נפצע בה קשה ונותר משותק בפלג גופו התחתון. הפועל באר שבע גביע הטוטו (ליגה לאומית): 2008/2009 תארים אישיים מלך השערים בליגת העל בהונג קונג: עונת 1998/1999 (19 שערים), עונת 1999/2000 (14 שערים) לאנדרו סימיוני, באתר ההתאחדות לכדורגל בישראל לאנדרו סימיוני, באתר Transfermarkt לאנדרו סימיוני, באתר Soccerway לאנדרו סימיוני, באתר WorldFootball.net לאנדרו סימיוני, באתר FootballDatabase.eu סימיוני: אנחנו פועלים בהתאם להוראות פיקוד העורף ומרגישים בטוחים, באתר nrg באתר nrg מעריב יגאל ברמן, ‏לאנדרו סימיוני: אנצור את אהבת האוהדים כל חיי, באתר ONE‏, 7 באוגוסט 2009 יגאל ברמן, ‏לאנדרו סימיוני נורה בברזיל, מצבו טוב, באתר ONE‏, 1 בנובמבר 2009 סימיוני: אלוהים נתן לי הזדמנות שניה לחיות, באתר ‏מאקו‏, 22 בדצמבר 2010 לאנדרו סימיוני בראיון: "זה חלום בשבילי לחזור לבאר שבע" באתר ברנז'ה אור אבולעפיה, ‏"זה נס שאני עדיין חי. אם אגיע לב"ש, אבכה מאושר", באתר ערוץ הספורט, 9 בפברואר 2017 איזי עין דור, נגר: "תואר זה תואר. רוצים את גביע הטוטו", באתר ynet, 2 בפברואר 2009 הפועל באר שבע זכתה בגביע הטוטו בלאומית, באתר וואלה, 3 בפברואר 2009 ליאור טימור, ‏מפריחים את השממה: באר שבע חוזרת לליגת העל, באתר ONE‏, 9 במאי 2009 יגאל ברמן, ‏לאנדרו סימיוני יצטרף לאימוני עירוני בת-ים, באתר ONE‏, 20 בינואר 2010 איזי עין דור, דוד רביבו: "למכבי חסר היום ווינר כמו קלינגר", באתר ynet, 17 בדצמבר 2010